cyanic-selkie/wikianc huggingface dataset:
টেক্কা রাজা বাদশা
অভিনয়
টেক্কা চরিত্রে যুবরাজ চৌধুরী, রাজা চরিত্রে সোমরাজ মাইতি, বাদশা চরিত্রে সৌমিক সাহা, দার্জিলিং চরিত্রে মৌসুমী প্রিয়া দেবনাথ, আরাধ্যার চরিত্রে দেবচন্দ্রিম সিংহ রায়, তীর/গুরুমা চরিত্রে টেরি লাহা রায়, যুগ / ড্রাগ ডিলার চরিত্রে গৌরব ঘোষাল, দীনেশ চরিত্রে বিমল চক্রবর্তী, রাত্রীর চরিত্রে মৌমিতা চক্রবর্তীআধাধ্যায়ের, আরাধ্যার বোনের চরিত্রে কোঠা চক্রবর্তী, আরাধ্যার বোনের চরিত্রে রিমঝিম রিমস, যুগের মা চরিত্রে সোনালী চ্যাটার্জী এবং অন্যান্য শিল্পীবৃন্দ।।
লিওনেল প্যালেরিট
লিওনেল চার্লস হ্যামিল্টন প্যালেরিট (Lionel Palairet; জন্ম: ২৭ মে, ১৮৭০ - মৃত্যু: ২৭ মার্চ, ১৯৩৩) ল্যাঙ্কাশায়ারের গ্রাঞ্জ-ওভার-স্যান্ডস এলাকায় জন্মগ্রহণকারী বিখ্যাত ইংরেজ শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট ও অক্সফোর্ডের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, মিডিয়াম কিংবা ডানহাতি স্লো (আন্ডারআর্ম) বোলিংয়ে পারদর্শীতা দেখিয়েছেন লিওনেল প্যালেরিট।
বর্ণাঢ্যময় খেলোয়াড়ী জীবনে ডানহাতি ব্যাটসম্যান হিসেবে প্রভূতঃ খ্যাতি ছিল তার। ১৯০২ সালে ইংল্যান্ডের পক্ষে দুইবার টেস্ট খেলার সুযোগ পেয়েছেন লিওনেল প্যালেরিট। সমসাময়িক খেলোয়াড়েরা তাকে ঐ সময়ের অন্যতম সেরা আক্রমণধর্মী খেলোয়াড়ের মর্যাদা দিয়েছেন। তার স্মরণে দ্য টাইমস উল্লেখ করে যে, সর্বকালের সেরা ব্যাটসম্যান ছিলেন লিওনেল প্যালেরিট। তবে, পরবর্তী শীতকালে সফরে যেতে অনাগ্রহতার কারণে প্যালেরিটের টেস্টে অংশগ্রহণের সুযোগ হাতছাড়া করেন। ফলশ্রুতিতে আরও টেস্ট খেলায় অংশগ্রহণের সুযোগ নষ্ট হয় তার।
রেপটন বিদ্যালয়ে পড়াশোনা করেছেন লিওনেল প্যালেরিট। বিদ্যালয়ের ক্রিকেট দলে চার বছর খেলেন। তন্মধ্যে, শেষ দুই বছর দলের অধিনায়কের দায়িত্বে ছিলেন। এরপর অক্সফোর্ডের অরিয়্যাল কলেজে চলে যান। অক্সফোর্ডে চার বছর থাকাকালে প্রত্যেক বছরই ব্লু লাভে সক্ষমতা দেখান তিনি। এছাড়াও, ১৮৯২ ও ১৮৯৩ সালে বিশ্ববিদ্যালয় দলের অধিনায়কত্ব করেন। সমারসেটে থাকাকালে নিয়মিতভাবে হার্বি হিউইটের সাথে ব্যাটিং উদ্বোধনে নামতেন তিনি। তন্মধ্যে, ১৮৯২ সালে প্রথম উইকেট জুটিতে তার সাথে ৩৪৬ রান তুলে কাউন্টি চ্যাম্পিয়নশীপে নতুন রেকর্ড স্থাপন করেন। তাদের ঐ রেকর্ডটি অদ্যাবধি সমারসেটের প্রথম উইকেট জুটিতে টিকে রয়েছে স্ব-মহিমায়। ঐ মৌসুমে উইজডেন কর্তৃক অন্যতম বর্ষসেরা পাঁচজন ক্রিকেটারের অন্যতম হিসেবে ঘোষিত হন লিওনেল প্যালেরিট।
পরবর্তী দশকে ইংল্যান্ডের শীর্ষস্থানীয় শৌখিন ব্যাটসম্যান হিসেবে নিজেকে পরিচিত করে তুলেন। সাত মৌসুমে সহস্রাধিক প্রথম-শ্রেণীর রান সংগ্রহ করেছেন। দুইটি দ্বি-শতকও হাঁকিয়েছেন তিনি। ১৮৯৫ সালে হ্যাম্পশায়ারের বিপক্ষে ব্যক্তিগত সর্বোচ্চ ২৯২ রান তুলেছেন। তৎকালীন সমারসেটের এ রেকর্ডটি ১৯৪৮ সাল পর্যন্ত টিকেছিল।
সমগ্র খেলোয়াড়ী জীবনে মাত্র দুইটি টেস্টে অংশগ্রহণের সুযোগ লাভ করেন লিওনেল প্যালেরিট। ১৯০২ সালে অস্ট্রেলিয়ার বিপক্ষে সিরিজের চতুর্থ ও পঞ্চম টেস্টে অংশ নেন। চতুর্থ টেস্টে অস্ট্রেলিয়া মাত্র ৩ রানের ব্যবধানে ও পঞ্চম টেস্টে ইংল্যান্ড মাত্র এক উইকেটের ব্যবধানে জয় তুলে নিয়েছিল।
১৯০৪ সালের পর থেকে সমারসেটের পক্ষে অনিয়মিতভাবে অংশ নিতে থাকেন। তবে, ১৯০৭ সালে পূর্ণাঙ্গ মৌসুম খেলেন। ঐ বছর তিনি দলের অধিনায়কের দায়িত্ব পালন করেছিলেন। ১৯০৯ সালে প্রথম-শ্রেণীর ক্রিকেটকে চিরতরে বিদায় জানান। সমগ্র খেলোয়াড়ী জীবনে পনেরো হাজারেরও অধিক রান তুলেছেন লিওনেল প্যালেরিট।
প্রারম্ভিক জীবন
২৭ মে, ১৮৭০ তারিখে ল্যাঙ্কাশায়ারের বিখ্যাত সমুদ্র অবকাশ যাপন কেন্দ্র গ্রাঞ্জ-ওভার-স্যান্ডসে লিওনেল প্যালেরিটের জন্ম। হেনরি হ্যামিল্টন প্যালেরিট ও এলিজাবেথ অ্যান বিগ দম্পতির পাঁচ সন্তানের মধ্যে তিনি জ্যেষ্ঠ ছিলেন। তার পিতা হুগুইনট বংশোদ্ভূত। ক্রিকেটের প্রতি সুগভীর আগ্রহ ছিল তার। ১৮৬০-এর দশকের শেষার্ধ্বে মেরিলেবোন ক্রিকেট ক্লাবের পক্ষে দুইটি প্রথম-শ্রেণীর খেলায় অংশ নিয়েছিলেন। সমারসেটের ক্লেভডনে অবস্থিত রেভারেন্ড এস. কর্নিশ স্কুলে প্রথম পড়াশোনা করেন। সেখানে তিনি উপর্যুপরি সাত বলে সাত উইকেট পেয়েছিলেন। এরপর রেপটন স্কুলে স্থানান্তরিত হন। রেপটনে সর্বক্রীড়ায় দক্ষতা প্রদর্শনে সক্ষম হন। দুই, এক ও অর্ধ-মাইলের মাঝারীপাল্লার দৌঁড়ে বিদ্যালয়ের রেকর্ড ভঙ্গ করেন। ১৮৮৬ থেকে ১৮৮৯ সাল পর্যন্ত বিদ্যালয়ের প্রথম একাদশে খেলেন। তন্মধ্যে, শেষ দুই বছর বিদ্যালয় দলের অধিনায়কের দায়িত্ব পালন করেন। ১৮৮৯ সালে সি. বি. ফ্রাইয়ের পর বিদ্যালয়ের দ্বিতীয় সেরা ক্রীড়াবিদের সম্মাননা লাভ করেন। রেপটনের সর্বশেষ বছরে ২৯-এর অধিক গড়ে রান তুলেন ও ১৩-এর কম গড়ে ৫৬ উইকেট লাভ করেছিলেন।
প্রথম-শ্রেণীর ক্রিকেট
অক্সফোর্ডে ভর্তি হবার প্রথম বছরেই অক্সফোর্ড বিশ্ববিদ্যালয় ক্রিকেট দলের পক্ষে খেলার জন্য লিওনেল প্যালেরিটকে মনোনয়ন দেয়া হয়। মে, ১৮৯০ সালে সফরকারী অস্ট্রেলিয়া একাদশের বিপক্ষে প্রথম-শ্রেণীর ক্রিকেটে অভিষেক ঘটে তার। প্যালেরিট খেলায় ছয় ও শূন্য রান এবং এক উইকেট দখল করেছিলেন। ঐ খেলায় অস্ট্রেলিয়া ইনিংস ব্যবধানে জয় তুলে নেয়। পরের খেলায় প্যালেরিটের উত্তরণ ঘটে। অক্সফোর্ডের সদস্যরূপে জেন্টলম্যানের বিপক্ষে খেলেন। প্রথম ইনিংসে আট নম্বরে ব্যাটিং করে ৫৪ রান তুলে দলের পক্ষে সর্বোচ্চ রান সংগ্রাহক হন। এটিই তার প্রথম-শ্রেণীর ক্রিকেটে প্রথম অর্ধ-শতক ছিল। ঐ গ্রীষ্মে অক্সফোর্ডের পক্ষে আর একটি পঞ্চাশোর্ধ্ব ইনিংস খেলেন। এমসিসি’র বিপক্ষে ৭২ রান করেছিলেন তিনি। ঐ মৌসুমে বিশ্ববিদ্যালয় দলের পক্ষে সকল খেলায় অংশ নিয়ে ১৯.০০ গড়ে ২৮৫ রান করেন। ১৮৯০ সালে মন্দ আবহাওয়ার কারণে প্রত্যাশার তুলনায় ব্যাটিং গড় অত্যন্ত নিম্নগামী ছিল। প্যালেরিটের গড়টি অক্সফোর্ড দলের পক্ষে চতুর্থ স্থানে অবস্থান করে। এছাড়াও, তার সংগৃহীত সর্বমোট ২৮৫ রান দলের দ্বিতীয় সর্বোচ্চ সংগ্রহ ছিল। ফলশ্রুতিতে, ব্লু লাভ করেন ও অক্সফোর্ডের পোশাকে ১৮৯০ সালে অনুষ্ঠিত বিশ্ববিদ্যালয়ের খেলায় কেমব্রিজের মুখোমুখি হতে তাকে রাখা হয়। এ খেলায় তিনি কিছুটা সফলতার স্বাক্ষর রাখেন। ঐ মৌসুমে সমারসেট দল তেরোটি খেলায় অংশ নেয়। তন্মধ্যে, বারোটিতে জয় পায় ও অন্য একটি টাইয়ে পরিণত হয়। খেলাগুলোর দশটিতে প্যালেরিটের অংশগ্রহণ ছিল। প্রথম খেলাটিতে লিচেস্টারশায়ারের বিপক্ষে মনোরম সেঞ্চুরি করেছিলেন। ফলশ্রুতিতে, সমারসেটের এ অসামান্য অর্জনের প্রেক্ষিতে দলটি ১৮৯১ সালে প্রথম-শ্রেণীর ক্রিকেটে অন্তর্ভুক্ত করা হয়।
অক্সফোর্ডের ব্যাটিং সম্পর্কে অক্সফোর্ড ক্রিকেট ঐতিহাসিক জিওফ্রে বোল্টন মন্তব্য করেন যে, ১৮৯১ সালে খেলার মান অগ্রহণযোগ্য। তখন প্যালেরিট বিশ্ববিদ্যালয়ে দ্বিতীয় বৎসর পার করছিলেন। প্যালেরিটের ব্যাটিং গড় ১৫.৭৮ যা সতীর্থদের মাঝে পঞ্চম স্থান এনে দেয়। এবারও তিনি বিশ্ববিদ্যালয় খেলায় দুই ও এগারো রান তুলে কঠিন সময় পার করেন। অক্সফোর্ডে অবস্থানকালে সচরাচর মাঝারিসারিতে ব্যাট হাতে মাঠে নামতেন লিওনেল প্যালেরিট। অপ্রত্যাশিতভাবে সমারসেটের দলীয় অধিনায়ক হার্বি হিউইটের সাথে ব্যাটিং উদ্বোধন করতে নামেন। এ অবস্থানে থেকে সমারসেট আশাতীত সফলতা পায়। দশ খেলায় ৩১.১১ গড়ে রান তুলেন ও কাউন্টি চ্যাম্পিয়নশীপে শীর্ষ দশ ব্যাটসম্যানের একজন হন। ঐ বছরই প্রথম-শ্রেণীর ক্রিকেটে তিনি তার প্রথম সেঞ্চুরি হাঁকান। গ্লুচেস্টারশায়ারের বিপক্ষে তিনি ১০০ রান তুলেছিলেন।
১৮৯১-৯২ মৌসুমে লর্ড হকের নেতৃত্বাধীন দলের সদস্যরূপে উত্তর আমেরিকা গমনে সম্মতিজ্ঞাপন করেন। কিন্তু শেষ মুহুর্তে নিজেকে প্রত্যাহার করে নেন ও সমারসেটের দলীয় সঙ্গী স্যামি উডস তার স্থলাভিষিক্ত হন।
১৮৯২ সালে প্যালেরিটকে অক্সফোর্ড দলের নেতৃত্বের দায়িত্ব দেয়া হয়। উইজডেনের ভাষ্য মতে, মৌসুমটি সর্বাধিক সফলতম ছিল। প্যালেরিট নিজেকে বোলার হিসেবে তুলে ধরার প্রয়াস চালান। কেবলমাত্র জর্জ বার্কলি তার তুলনায় অধিক বল করেছিলেন। সমগ্র খেলোয়াড়ী জীবনে দুইবার ইনিংসে পাঁচ উইকেট পেয়েছেন। তন্মধ্যে, জেন্টলম্যানের বিপক্ষে অক্সফোর্ডের প্রথম ইনিংসে প্রথমবারের মতো পাঁচ উইকেট লাভে সক্ষমতা দেখান। এরপর ল্যাঙ্কাশায়ারের উভয় ইনিংসে চারটি করে উইকেট তুলে নেন ও খেলায় তিনি অর্ধ-শতকেরও সন্ধান পান। ফিরতি খেলায় ল্যাঙ্কাশায়ারের বিপক্ষে নিজস্ব ব্যক্তিগত সেরা বোলিং পরিসংখ্যান দাঁড় করান। ওল্ড ট্রাফোর্ডে ৬/৮৪ বোলিং পরিসংখ্যান গড়েছিলেন। পরের খেলায় সাসেক্সের বিপক্ষে দুইটি মনোজ্ঞ ইনিংস খেলেন ও বোলিং করেন যা বোল্টনের ভাষ্য মতে খেলায় বেশ প্রভাববিস্তার করে। বিশ্ববিদ্যালয়ের খেলায় কেমব্রিজের মুখোমুখি হন। প্রথম ইনিংসে শূন্য রানে বিদায় নেন। তবে, ম্যালকম জারদিন ও ভার্নন হিলের সেঞ্চুরির বদৌলতে অক্সফোর্ড ৩৬৫ রান তুলে। কেমব্রিজ দল ১৬০ রানে অল-আউট হলে ফলো-অনের কবলে পড়ে। ৩৮৮ রানে গুটিয়ে গেলে অক্সফোর্ডের জয়ের লক্ষ্যমাত্রা দাঁড়ায় ১৮৪। ফিল্ডিং চলাকালে প্যালেরিট আহত হন। ব্যাটিং উদ্বোধনের জন্য ফ্রাঙ্ক ফিলিপসকে তার স্থলে দাঁড় করান। শুরুটা অক্সফোর্ড ভালো করতে পারেনি। ১৭/২ থাকা অবস্থায় ছিল। প্যালেরিট পাঁচ নম্বরে ব্যাটিংয়ে নামেন। প্রায় দেড়ঘণ্টা ক্রিজ আঁকড়ে থেকে ৭১ রান তুলেন ও দলের বিজয়ে অসামান্য ভূমিকা পালন করেন। ১৮৯২ সালে অক্সফোর্ডের পক্ষে ব্যাটিং গড়ে শীর্ষস্থানে আরোহণ করেন। ৩৬.৩৫ গড়ে ৫০৯ রান তুলেন ও ২২.২৮ গড়ে ২৮ উইকেট পান।
বিশ্ববিদ্যালয় খেলায় অসামান্য ভূমিকার কারণে মর্যাদাসম্পন্ন জেন্টলম্যান বনাম প্লেয়ার্সের খেলায় তাকে মনোনীত করা হয়। লর্ডস ও ওভালের ঐ খেলাগুলোয় তিনি জেন্টলম্যানের পক্ষাবলম্বন করেন। সমারসেটে ফিরে জুলাইয়ে শুরুতে গ্লুচেস্টারশায়ারের বিপক্ষ সেঞ্চুরি হাঁকান। আগস্টের শেষদিকে ইয়র্কশায়ারের বিপক্ষে ১৩২ রান তুলেন। এ সময় হিউইটের সাথে ৩৪৬ রানে জুটি গড়েন। এ পর্যায়ে ১৮৬৯ সালে প্রথম-শ্রেণীর ক্রিকেটে প্রথম উইকেট জুটিতে ডব্লিউ. জি. গ্রেস ও ব্রান্সবি কুপারের ২৮৩ রানে জুটির সংগ্রহকে ম্লান করে দেন তারা। যদিও তাদের গড়া এ রেকর্ডটি পরবর্তীতে ভেঙ্গে যায়; তবুও অদ্যাবধি সমারসেটের প্রথম উইকেট জুটিতে বহাল তবিয়তে টিকে রয়েছে। এইচ.এস. অ্যাল্থাম ও ই. ডব্লিউ. সোয়ানটনের যৌথভাবে রচিত এ হিস্ট্রি অব ক্রিকেট গ্রন্থে এ প্রসঙ্গে উল্লেখ রয়েছে যে, এক প্রান্তে বিশুদ্ধ চাকচিক্যময় ও অন্য প্রান্তে খাঁটি আক্রমণ ছিল। ঐ সময়ে দ্য ডেইলি টেলিগ্রাফ তাদের প্রতিবেদনে উল্লেখ করে যে, এ জুটি সাড়ে তিন ঘণ্টারও অধিক সময় ক্রিজে অবস্থান করে। প্যালেরিট তার ইনিংসে একটি ছক্কা ও উনিশটি চারের মার মেরেছিলেন। মৌসুম শেষে দুইটি প্রতিনিধিত্বকারী দলের খেলোয়াড় হিসেবে মনোনীত হন তিনি। ওয়েস্টের সদস্যরূপে ইস্টের বিপক্ষে এবং হ্যাস্টিংসে অনুষ্ঠিত খেলায় জেন্টলম্যানের সদস্যরূপে প্লেয়ার্সের বিপক্ষে অংশ নেন। ঐ বছরে সকল প্রথম-শ্রেণীর খেলায় অংশ নিয়ে ১,৩৪৩ রান তুলেন যা তৃতীয় সর্বোচ্চ সংগ্রহ ছিল।
১৮৯৩ সালে উইজডেন ক্রিকেটার্স অ্যালমেনাক তাকে বর্ষসেরা পাঁচজন খেলোয়াড়ের একজনরূপে স্বীকৃতি দেয়। এ প্রসঙ্গে উইজডেন মন্তব্য করে যে, তেমন কোন সন্দেহে নেই যে ক্রিকেট বিশ্ব এরচেয়ে অধিক স্বীকৃতি দিতে কালবিলম্ব করবে।
পূর্ববর্তী বছরের সাথে তুলনা করলে ১৮৯৩ সালটি অক্সফোর্ডের জন্য অন্যতম ব্যর্থতার বছর ছিল। বিশ্ববিদ্যালয় দলটি কোন খেলাতেই জয়লাভে সক্ষমতা দেখাতে পারেনি। ব্যাটিং উপযোগী পরিবেশ থাকা স্বত্ত্বেও কোন ব্যাটসম্যানই সেঞ্চুরির সন্ধান পাননি। ২১.২৩ গড়ে ২৭৬ রান তুলে প্যালেরিট ব্যাটিং গড়ে দ্বিতীয় অবস্থানে ছিলেন। বোল্টন দল নির্বাচনের বিষয়ে প্রশ্ন উত্থাপন করেন। ঐ বছর প্যালেরিটের অধিনায়কত্বে বিশেষ করে বিশ্ববিদ্যালয় খেলায় আরও শক্তিশালী দল গঠন করা যেতো। অন্যদিকে কেমব্রিজের ন্যায় শক্তিধর দলে পূর্ববর্তী বছরে অংশগ্রহণকারী আটজন খেলোয়াড় ছিলেন। এছাড়াও, আর্থার জোন্স ও কে. এস. রণজিতসিংজীকে অন্তর্ভুক্ত করে। অক্সফোর্ড খেলায় ২৬৬ রানে পরাজিত হয়। কেবলমাত্র প্যালেরিট ও ফ্রাই দলের চেয়ে ১২ রান বেশি করেছিলেন।
অক্সফোর্ডে চার বছর অবস্থানকালে প্যালেরিট প্রথম-শ্রেণীর ক্রিকেটে বিশ্ববিদ্যালয় দলের পক্ষে ৩১বার অংশ নেন। ২৩.০৫ গড়ে ১,২৯১ রান তুলেন। নয়টি অর্ধ-শতকের ইনিংসে সর্বোচ্চ ছিল অপরাজিত ৭৫ রান। ২৫.০৩ গড়ে ৫২ উইকেট লাভ করেছেন যা তার খেলোয়াড়ী জীবনের সর্বনিম্ন গড় ছিল। এছাড়াও, কেবলমাত্র একবার পাঁচ উইকেট লাভ করার কৃতিত্ব প্রদর্শন করেছেন। অক্সফোর্ডে অবস্থানকালে অ্যাথলেটিকসে অংশ নিয়ে ব্লু লাভ করেন। ১৮৯২ সালে কেমব্রিজের বিপক্ষে তিন মাইলের দৌঁড়ে অংশ নেন। একই বছর করিন্থিয়ান্সের পক্ষে ফুটবল খেলেন। এছাড়াও সম্মিলিত বিশ্ববিদ্যালয় ও লন্ডনের পক্ষে খেলেন। আঘাতের কারণে কেমব্রিজের বিপক্ষে খেলতে পারেননি। ফলে, ফুটবলেও ব্লু লাভ করেন তিনি।
শৌখিন ব্যাটসম্যান
১৮৯৭ সালে খুব কমসংখ্যক প্রথম-শ্রেণীর খেলায় অংশ নেন পালাইরেট। মাত্র বারো খেলায় অংশ নিয়ে ৩০-এর কম গড়ে ৫৯৩ রান করেন। ১৮৯৫ থেকে ১৯০৬ সালের মধ্যে এটিই তার সর্বনিম্ন গড় ছিল। তাস্বত্ত্বেও সমারসেট কর্তৃপক্ষ তার উপর বেশ আস্থা রেখেছিলেন। ১৮৯৭ সালে কাউন্টি চ্যাম্পিয়নশীপে কাউন্টি দলটির ব্যাটিং গড়ে তিনি শীর্ষস্থানে আরোহণ করেন। ১৮৯৮ সালে চারবারের মধ্যে তৃতীয়বার সহস্রাধিক প্রথম-শ্রেণীর রান তুলেন। ব্রিস্টলে গ্লুচেস্টারশায়ারের বিপক্ষে অপরাজিত ১৭৯ রানের মূল্যবান ইনিংস উপহার দেন। মৌসুমের শেষভাগে প্রথমবারের মতো সমারসেট দলকে নেতৃত্ব দিয়ে একই দলের বিপক্ষে দলকে ইনিংস ও ১৬৯ রানের জয় এনে দেন। স্কারবোরা উৎসবে দুই খেলায় অংশ নেন। তন্মধ্যে, জেন্টলম্যানের সদস্যরূপে প্লেয়ার্সের বিপক্ষে ব্যক্তিগত সর্বোচ্চ ৫৪ রান করেছিলেন। এছাড়াও, থর্নটনের নেতৃত্বাধীন ইংল্যান্ড একাদশের সদস্যরূপে কাউন্টি চ্যাম্পিয়নশীপের শিরোপাধারী দল ইয়র্কশায়ারের বিপক্ষে অনুষ্ঠিত খেলায় অংশ নেন।
১৮৯৯ সালের পুরোটা সময় অ্যাপেন্ডিসাইটিসের কারণে খেলা থেকে দূরে অবস্থান করতে বাধ্য হন। তবে, বেইলিজ ম্যাগাজিন অব স্পোর্টস এন্ড পাসটাইমসে উল্লেখ করা হয় য, ঐ গ্রীষ্মে তিনি হয়তোবা ইংল্যান্ড-অস্ট্রেলিয়ার মধ্যকার খেলায় অংশ নিতে পারতেন। ১৯০০ সালে খেলার জগতে ফিরে আসেন। ৩৫.০৭ গড়ে ৯৪৭ রান তুলেন। হ্যাম্পশায়ারের বিপক্ষে ১৬১ রানের একমাত্র সেঞ্চুরিটি করেন। এ সময় চার্লস বার্নার্ডের সাথে ২৬২ রানের জুটি গড়েন।
১৯০১ সালে দারুণ সময় অতিবাহিত করেন লিওনেল পালাইরেট। পরিসংখ্যানগতভাবে কেবলমাত্র ফ্রাই ও রণজিত সিংহের পরই জাতীয় ব্যাটিং গড়ে অবস্থান করেন। ইয়র্কশায়ারের বিপক্ষে মনোমুগ্ধকর ১৭৩ রানের ইনিংসটি সকলের মনোযোগের কেন্দ্রবিন্দুতে উপনীত হয়। ১৯০০ সালে ইয়র্কশায়ার কাউন্টি চ্যাম্পিয়নশীপের শিরোপাধারী দল ছিল। খেলাটি হেডিংলি স্টেডিয়ামে অনুষ্ঠিত হয় ও ১৯০১ সালে দলের একমাত্র পরাজয়ের স্বাদ আস্বাদন করে সমারসেটের কাছে। সমারসেট প্রথম ইনিংসে ৮৭ রানে অল-আউট হয় ও ইয়র্কশায়ার ৩২৫ রান তুলে ২৩৮ রানে এগিয়ে যায়। প্রথম ইনিংসে পালাইরেট ও সতীর্থ উদ্বোধনী ব্যাটসম্যান লেন ব্রন্ড কোন রান তুলতে না পারলেও দ্বিতীয় ইনিংসে দুজনে ১৪০ মিনিট ব্যাটিং করে ২২২ রানের জুটি গড়েন। দুজনেই সেঞ্চুরি করেন। ১০৭ রানে ব্রন্ড ফিরে গেলেও পালাইরেট তার ব্যাটিং কার্য চালিয়ে যান। এক পর্যায়ে ১৭৩ রান তুলে কট এন্ড বোল্ড হন। এরপর ফ্রাঙ্ক ফিলিপস ১২২ রান করে দলের তৃতীয় সেঞ্চুরি করেন। ৬৩০ রান করে সমারসেটের ইনিংস শেষ হয়। পরবর্তীতে ব্রন্ড ও বিউমন্ট ক্রানফিল্ড উভয়ের চার উইকেট লাভের কল্যাণে ১১৩ রানে ইয়র্কশায়ার দল গুটিয়ে যায়। ফলশ্রুতিতে, সমারসেট ২৭৯ রানে জয় পায়। ইয়র্কশায়ারের অধিনায়ক লর্ড হক ঘোষণা করেন যে, খেলাটিতে পরাজয়বরণ করলেও আমার দেখা সেরা খেলাগুলোর এটি একটি। একই বছর পালাইরেট ল্যাঙ্কাশায়ারের বিপক্ষে ১৮২ ও সাসেক্সের বিপক্ষে ১৯৪ রান তুলেন। ১৯০১ সালে সর্বমোট পাঁচ সেঞ্চুরি ও এগারোটি অর্ধ-শতক করেন। ৫৭.৭৫ গড়ে ১৯০৬ রান তুলেন যা তার খেলোয়াড়ী জীবনে এক মৌসুমে ব্যক্তিগত সর্বোচ্চ ছিল।
ইংল্যান্ড দলে অন্তর্ভুক্তি
১৯০২ সালের ইংরেজ গ্রীষ্ম মৌসুমটি বৃষ্টিতে ব্যাপকভাবে আক্রান্ত হয়। ফলশ্রুতিতে, ব্যাটিং করা বেশ দুষ্কর হয়ে দাড়িয়েছিল। পুরো মৌসুম জুড়ে পালাইরেট কোন সেঞ্চুরির সন্ধান পাননি। তাস্বত্ত্বেও, সহস্রাধিক রান উঠানোয় সক্ষমতা দেখান। আবারও তিনি ইয়র্কশায়ারের পরাজয়ের প্রতীকী কেন্দ্রবিন্দুতে পরিণত হন। স্যার হোম গর্ডন বৃষ্টি আক্রান্ত উইকেটে পালাইরেটের ২৫ ও ২৪ রানের পাশাপাশি উভয় ইনিংসে ব্রন্ডের দুই অঙ্কে স্পর্শের কথা তুলে ধরেন। উইজডেনের মতে, এ জুটির ব্যাটিং অবিশ্বাস্য ও সমারসেটের ৩৪ রানে জয়ে প্রভূতঃ ভূমিকা রাখে যা বছরে দলটির বিপক্ষে দ্বিতীয়বার জয় পায়। কাউন্টি চ্যাম্পিয়নশীপে সমারসেটই একমাত্র দল হিসেবে ইয়র্কশায়ারকে পরাজিত করেছিল।
১৯০২ সালে অস্ট্রেলিয়া দল ইংল্যান্ড সফরে আসে। সিরিজের প্রথম টেস্ট শুরুর এক সপ্তাহ পূর্বে সফরকারী অস্ট্রেলিয়ার বিপক্ষে খেলার জন্য মেরিলেবোন ক্রিকেট ক্লাবের বিপক্ষে খেলার জন্য মনোনীত হন। ড্র হওয়া খেলায় তিনি ৩৯ ও ৪৪ রান তুলেন। প্রথম তিন টেস্টে তার খেলার সুযোগ হয়নি। পালাইরেটকে রণজিত সিংহ ও ফ্রেড টেটকে ফ্রাই, জর্জ হার্স্ট ও গিলবার্ট জেসপের স্থলাভিষিক্ত করা হবে। উইজডেন খেলার প্রতিবেদনে উল্লেখ করে যে, ফ্রাইকে বাদ দেয়া যথোপযুক্ত সিদ্ধান্ত ছিল। কিন্তু হার্স্ট ও জেসপকে খেলানো হবে। অ্যাল্থাম তার এ হিস্ট্রি অব ক্রিকেট গ্রন্থে উল্লেখ করেছেন যে, পালাইরেটকে হয়তো বা নেয়া হবে না। দল নির্বাচকমণ্ডলী একমত হয়েছেন হার্স্টের ন্যায় অল-রাউন্ডারের পরিবর্তে লিওনেল পালাইরেটকে মনোনীত করা প্রশ্নের উদয় ঘটাবে।
টেস্ট অভিষেকে পালাইরেট ব্যাটিং উদ্বোধনে নামেন ও ছয় রান তুলে প্যাভিলিয়নে ফেরৎ যান। ইংল্যান্ডের ইনিংসের প্রথম ৪৫ মিনিটে জ্যাক সন্ডার্স ও হিউ ট্রাম্বলের বোলিং তোপে প্রথম পাঁচজন শিকারের অন্যতম ছিলেন তিনি। দ্বিতীয় ইনিংসেও পুনরায় ব্যাটিং উদ্বোধন করতে মাঠে নামেন পালাইরেট। এবার অন্য সঙ্গী হিসেবে ম্যাকলারেন ববি অ্যাবলের পরিবর্তে উদ্বোধনে নামেন। এ জুটি ৪৪ রান তুলে। উইজডেন মন্তব্য করে যে, খেলতে যতোটা অস্বাচ্ছন্দ্য বোধ করেছেন, তারচেয়ে বেশি বোলিং আক্রমণ সামাল দিতে হয়েছে তাদেরকে। সন্ডার্সের বলে আউট হন পালাইরেট। ১২০ রানে ইংল্যান্ডের ইনিংস গুটিয়ে যায় ও চার রানের ব্যবধানে পরাজিত হয় ইংরেজ দল।
সিরিজের পরবর্তী পঞ্চম ও চূড়ান্ত টেস্টে পালাইরেটকে দলে রাখা হয়। হার্স্ট ও জেসপকে দলে ফিরিয়ে আনা হয়। পুরোদিন সফরকারী দল ব্যাট করে ৩২৪ রান তুলে। রাতে বৃষ্টি নামলে ব্যাটিং করা বেশ দূরূহ হয়ে পড়ে। দ্বিতীয় দিনে ইংল্যান্ড ১৮৩ রান সংগ্রহ করতে সক্ষম হয়। ট্রাম্বলের বলে ২০ রানে পালাইরেট বিদায় নেন। অ্যাল্থাম তার ব্যাটিংয়ের ভূয়সী প্রশংসা করেন। অস্ট্রেলিয়া দ্বিতীয় ইনিংসে ব্যাটিং বিপর্যয়ে পড়ে ও খেলায় জয়ের জন্য ইংল্যান্ডেরে প্রয়োজন পড়ে ২৬৩ রান। পালাইরেট ছয় রানে আউট হন ও ইনিংসে ট্রাম্বলের তৃতীয় বোল্ড হন তিনি। এ পর্যায়ে ইংল্যান্ডের সংগ্রহ ১০/৩ হয়। নিচেরসারির ব্যাটসম্যান হিসেবে জেসপ ও হার্স্ট দলকে তুলে ধরেন ও ইংল্যান্ড এক উইকেটের নাটকীয় জয় পায়। ঐ গ্রীষ্মে অস্ট্রেলিয়ার বিপক্ষে সমারসেটের সদস্যরূপে আরও একটি খেলায় অংশ নেন। টনটনে অনুষ্ঠিত ড্র হওয়া খেলাটিতে তিনি ৪৪ ও ৯০ রান তুলেছিলেন। এরপর আর তাকে টেস্ট খেলায় অংশ নিতে দেখা যায়নি। সংক্ষিপ্ত টেস্ট খেলোয়াড়ী জীবনে ১২.২৫ গড়ে ৪৯ রান তুলেছেন লিওনেল পালাইরেট। দ্বিতীয় বিশ্বযুদ্ধের পূর্বে অস্ট্রেলিয়া দলকে সেরা টেস্ট দলরূপে আখ্যায়িত করা হতো।
শেষদিকের কাউন্টি ক্রিকেট
১৯০৩ সালে এগারোটি প্রথম-শ্রেণীর খেলায় অংশ নেন লিওনেল পালাইরেট। এ মৌসুমে একটিমাত্র সেঞ্চুরি করার কৃতিত্ব প্রদর্শন করেন তিনি। প্রথম ইনিংসে সারের বিপক্ষে অর্ধ-শতক হাঁকানোর পর দ্বিতীয় ইনিংসে ১১৪ রান তুলেন। এছাড়াও আরও তিনবার পঞ্চাশোর্ধ্ব ইনিংস খেলেন। বছর শেষে ৩৫.৩৮ গড়ে ৬৩৭ রান তুলেন। পরের বছর তিনি আরও নিয়মিতভাবে খেলতে থাকেন। খেলোয়াড়ী জীবনে সর্বশেষবারের মতো সহস্রাধিক রান তুলেন। গ্লুচেস্টারশায়ারের বিপক্ষে ১৬৬ রান তুলে মৌসুম শুরু করেন। বাথ ক্রিকেট উৎসবে ১১১ রান তুলেন। এ পর্যায়ে ব্রন্ডের সাথে উদ্বোধনী জুটিতে ১৬১ রান তুললেও ল্যাঙ্কাশায়ারের কাছে দশ উইকেটে পরাজিত হয় তার দল। ঐ মাসের শেষদিকে ওরচেস্টারশায়ারের বিপক্ষে ব্যক্তিগত দ্বিতীয় ও চূড়ান্ত দ্বি-শতকটি হাঁকান। ২০৩ রানের ঐ ইনিংসটি ওরচেস্টারশায়ারের প্রথম ইনিংসের দলীয় সংগ্রহেরও অধিক ছিল। খেলায় সমারসেট ইনিংস ও ১১৪ রানে জয়ী হয়। ক্রিকেট ঐতিহাসিক ডেভিড ফুট ১৯০৪ ও পরবর্তী কয়েকটি মৌসুমে সমারসেটের ছন্দপতন লক্ষ্য করেন। ঐ সময় ও প্রথম বিশ্বযুদ্ধের সময়কালের মধ্যবর্তী সময়ে ক্লাবটি কাউন্টি চ্যাম্পিয়নশীপে দশম স্থানের অধিক উচ্চতায় অগ্রসর হতে পারেনি। ১৯০৫ ও ১৯০৬ সালের অধিকাংশ সময়ই ক্রিকেট খেলার বাইরে অবস্থান করেন পালাইরেট। এ সময় তিনি ডেভনের আর্লের পক্ষে ভূমি প্রতিনিধি হিসেবে কাজ করতে থাকেন। ১৯০৫ সালে তিনবার খেলায় অংশ নেন। সফরকারী অস্ট্রেলিয়া একাদশ, কেন্ট ও ওয়ারউইকশায়ারের বিপক্ষে খেলেন। ১৯০৬ সালে কেবলমাত্র ইয়র্কশায়ারের বিপক্ষে একটিমাত্র খেলায় অংশ নিয়েছিলেন। ১৮৯৪ সাল থেকে সমারসেটের অধিনায়ক উডস ১৯০৬ সাল শেষে অবসর নেন। পূর্ববর্তী বছরগুলোয় খেলায় সীমিত পর্যায়ে অংশ নিলেও ১৯০৭ সালে পালাইরেটকে উডসের স্থলাভিষিক্ত করা হয়।
১৯০৭ সালে পালাইরেট কাউন্টি চ্যাম্পিয়নশীপে সমারসেটের পক্ষে সবগুলো খেলাতেই অংশগ্রহণ করেছিলেন। এছাড়াও, ১৯০৭ সালে সফরকারী দক্ষিণ আফ্রিকা একাদশের বিপক্ষে ক্লাবের সদস্যরূপে অংশ নেন। এক পর্যায়ে কিছু খেলায় ক্লাবটিতে যোগ্যতাসম্পন্ন এগারোজন খেলোয়াড়কে নিয়ে খেলতে হিমশিম খায়। ফলশ্রুতিতে, টেড টাইলরকে পুনরায় জোরপূর্বক দলে খেলতে বাধ্য করা হয়। টাইলর চার বছর ধরে সমারসেটের পক্ষে খেলেননি ও ১৯০০ সাল থেকে মাত্র পাঁচ খেলায় অংশ নিয়েছিলেন। পালাইরেট নিজেও কঠিনতম সময় পার করেন। দশ বা ততোধিক খেলায় অংশ নেয়ার ক্ষেত্রে মাত্র ২১.৩৩ গড়ে রান তুলেন যা তার যে-কোন মৌসুমের তুলনায় সর্বনিম্ন ছিল। মাত্র তিনবার পঞ্চাশোর্ধ্ব ইনিংস খেলেছেন। তন্মধ্যে, টনব্রিজের অ্যাঞ্জেল গ্রাউন্ডে কেন্টের বিপক্ষে ১১৬ রানের ইনিংস ছিল তার। এ সেঞ্চুরিটি তার খেলোয়াড়ী জীবনের সর্বশেষ ছিল।
মৌসুম শেষে সমারসেট কাউন্টি চ্যাম্পিয়নশীপের পয়েন্ট তালিকায় ষোল দলের মধ্যে চৌদ্দতম স্থান দখল করে। এর পরপরই দলের অধিনায়কত্ব থেকে নিজেকে প্রত্যাহার করে নেন তিনি। ক্লাবের বার্ষিক সাধারণ সভায় যোগ্য খেলোয়াড়ের অভাব ও দলের উজ্জ্বীবনী শক্তির অভাবের কথা তুলে ধরেন লিওনেল পালাইরেট। ১৯০৭ সালের পর তিনি আর মাত্র আটট প্রথম-শ্রেণীর খেলায় অংশ নিয়েছিলেন। ১৯০৯ সালে টনটনে কেন্টেের বিপক্ষে সর্বশেষ খেলায় অংশ নেন। প্রথম ইনিংসে এক রান ও দ্বিতীয় ইনিংসে তিন রান তুলেছিলেন। খেলাগুলোয় তিনি হার্লিকুইন্স ক্রিকেট টুপি পরিধান করেন। দলীয় সঙ্গীদের কাছে বেশ সমীহের কারণ হয়ে দাঁড়ান। পূর্ণাঙ্গ প্রথম-শ্রেণীর খেলোয়াড়ী জীবনে ৩৩.৬৩ গড়ে ২৭ সেঞ্চুরি সহযোগে ১৫,৭৭৭ রান তুলেন ও ৩৩.৯১ গড়ে ১৪৩ উইকেট দখল করেন।
ব্যক্তিগত জীবন
পালাইরেটের ভাই রিচার্ড পালাইরেট ১৮৯১ থেকে ১৯০২ সাল পর্যন্ত সমারসেটের পক্ষাবলম্বন করেন। তবে, যোগ্যতার মানদণ্ডে লিওনেলের তুলনায় কমই সফলতার স্বাক্ষর রেখেছেন।
ক্রিকেটের পাশাপাশি পালাইরেট অন্যান্য ক্রীড়ায়ও তার আগ্রহ বজায় রেখেছিলেন। ১৯০১ সালে বেইলিজ ম্যাগাজিনে প্রকাশিত জীবন-বৃত্তান্তে খেঁকশিয়াল শিকারকে প্রধান খেলারূপে তুলে ধরা হয়েছিল। ক্রিকেট থেকে অবসর নেয়ার পর লিওনেল পালাইরেট দক্ষিণ-পশ্চিম অঞ্চলের প্রথিতযশা গল্ফার হিসেবে আবির্ভূত হন। ১৯১১ সালে ডেভন কাউন্টি গল্ফ ইউনিয়ন প্রতিষ্ঠার পর তিনি প্রথম সভাপতির দায়িত্ব লাভের গৌরব অর্জন করেন। প্রথম বিশ্বযুদ্ধের আগে-পরে ১৯১৪ থেকে ১৯২৬ সাল পর্যন্ত গল্ফে ডেভন দলের অধিনায়কের মর্যাদায় অধিষ্ঠিত হন। এছাড়াও, ১৯২৩ থেকে ১৯৩২ সাল পর্যন্ত ইউনিয়নের সভাপতির দায়িত্বে ছিলেন। ডেভনে আন্তঃক্লাব দলগত চ্যাম্পিয়নশীপের ধারণা তিনিই তুলে ধরেন ও বিজয়ীদের মধ্যে পুরস্কার বিতরণ করেন যা পালাইরেট ট্রফি নামে অদ্যাবধি প্রচলিত রয়েছে। প্রথম বিশ্বযুদ্ধ চলাকালে ডেভন আর্ল আসনের অধীন পাওয়ারহাম এলাকায় রিওমন্ট ডিপোর কমান্ডের দায়িত্বে ছিলেন তিনি।
২৭ মার্চ, ১৯৩৩ তারিখে এক্সমাউথ এলাকায় ৬২ বছর বয়সে দেহাবসান ঘটে লিওনেল পালাইরেটের।
স্গাম-পো-পা-ব্সোদ-নাম্স-রিন-ছেন
thumb|right|250px|স্গাম-পো-পা-ব্সোদ-নাম্স-রিন-ছেন স্গাম-পো-পা-ব্সোদ-নাম্স-রিন-ছেন বা দ্বাগ্স-পো-ল্হা-র্জে  বা জ্লা-'ওদ-গ্ঝোন-নু   (১০৭৯ - ১১৫৩) তিব্বতী বৌদ্ধধর্মের প্রধান চারটি বৌদ্ধসম্প্রদায়ের একটি কাগ্যু বৌদ্ধধর্মসম্প্রদায়ের প্রতিষ্ঠাতা ছিলেন।
জীবনী
স্গাম-পো-পা-ব্সোদ-নাম্স-রিন-ছেন ১০৭৯ খ্রিষ্টাব্দে গ্ন্যাল-বুদ-ন্যি'ই-ব্যে-ব্রাগ-সের-লুং নামক স্থানে কুন-দ্গা'-স্ন্যিং-পো  নামে জন্মগ্রহণ করেন। তার পিতার নাম ছিল ল্হা-র্জে-দ্বু-গ্ত্সো-দ্গা'-'বার-র্গ্যাল-পো এবং মাতার নাম ছিল শো-মো-গ্জা'-ছে-ল্চাম । কুন-দ্গা'-স্ন্যিং-পো দক্ষিণ তিব্বতের দ্বাগ্স-পো অঞ্চলের চিকিৎসক ছিলেন। তিনি ম্ছিম্স-জো-স্রাস-দার-মা-'ওদ  নামক এক ব্যক্তির কন্যাকে বিবাহ করলে তাদের এক সন্তানের জন্ম হয়। কিন্তু পরবর্তীকালে তার স্ত্রী ও সন্তানের মৃত্যু হলে তিনি সংসার ত্যাগ করেন। ১১০৪ খ্রিষ্টাব্দে পঁচিশ বছর বয়সে তিনি 'ফান-য়ুল নামক স্থানের র্গ্যা-ল্চাগ্স-রি বৌদ্ধবিহারে মার‍্যুল বা লাদাখ অঞ্চলের দ্গে-ব্শেস-ব্লো-ল্দান-শেস-রাব, র্গ্যা-মছিল-বা  এবং দ্গে-ব্শেস-শা-পা-লিং-পার  নিকট সন্ন্যাসধর্ম গ্রহণ করে ব্সোদ-নাম্স-রিন-ছেন নামগ্রহণ করেন।
শিক্ষা
সন্ন্যাস গ্রহণ করে ব্সোদ-নাম্স-রিন-ছেন দ্বাগ্স-পো অঞ্চলের বৌদ্ধ ভিক্ষু লোদেন শেরাবের নিকট চক্রসম্বর তন্ত্র সম্বন্ধে শিক্ষা লাভ করেন। এরপর তিনি 'ফান-য়ুল অঞ্চলে ব্যা-য়ুল-পা-ছেন-পো-গ্ঝোন-নু-'ওদ ( ১০৭৫-১১৩৮), স্ন্যুগ-রুম-পা-ব্র্ত্সোন-'গ্রুস-র্গ্যাল-ম্ত্শান (, ১০৪২-১১০৯) এবং ল্চাগ্স-রি-গোং-খা-পার সঙ্গে অতীশ দীপঙ্করের ব্কা'-গ্দাম্স তত্ত্ব শিক্ষালাভ করেন। তিনি বিখ্যাত তিব্বতী সাধক র্জে-ব্ত্সুন-মি-লা-রাস-পার নিকট হতে মহামুদ্রা শিক্ষালাভ করেন। তিনি এরপর স্গাম-পো অঞ্চলে ১১২১ খ্রিষ্টাব্দে তার বৌদ্ধবিহার স্থাপন করেন এবং ১১২৫ খ্রিষ্টাব্দে তিলো পার মহামুদ্রা তত্ত্ব এবং অতীশ দীপঙ্করের ব্কা'-গ্দাম্স তত্ত্বের মেলবন্ধন ঘটিয়ে ব্কা'-ব্র্গ্যুদ বা কাগ্যু ধর্মসম্প্রদায়ের প্রতিষ্ঠা করেন। তার নিম্নলিখিত প্রধান চার শিষ্য চার ধরনের ব্কা'-ব্র্গ্যুদ ধর্মসম্প্রদায়ের প্রতিষ্ঠা করেন।
বুলগেরিয়ার ভূগোল
বুলগেরিয়া হল দক্ষিণ-পূর্ব ইউরোপে অবস্থিত একটি দেশ, এটি বলকান উপদ্বীপের পূর্ব অংশ জুড়ে রয়েছে। যদিও দেশটি ছোট, কিন্তু এর ভৌগোলিক সীমানার আশেপাশে এটি বৃহত্তম দেশ। এটি উত্তরে রোমানিয়া, পশ্চিমে সার্বিয়া ও উত্তর মেসিডোনিয়া, দক্ষিণে গ্রিস ও তুরস্ক এবং পূর্বদিকে কৃষ্ণ সাগর দ্বারা আবদ্ধ। রোমানিয়ার সাথে উত্তরের সীমান্ত সিলিস্ত্রা শহর অবধি দানিউবের পাশ দিয়ে গেছে। বুলগেরিয়া অঞ্চল নিয়ে বিস্তৃত, অর্থাৎ এই দেশ আইসল্যান্ড বা মার্কিন যুক্তরাষ্ট্রের টেনেসীর চেয়ে সামান্য বড়। এই দেশের আকারের তুলনায়, ভূসংস্থানিক বৈশিষ্ট্য অনেক। এই দেশটিকে সমভূমি, মালভূমি, পাহাড়, পর্বত, অববাহিকা, জলাশয় এবং গভীর নদী উপত্যকা অঞ্চলে বিভক্ত করা যায়। বুলগেরিয়ার ভৌগোলিক কেন্দ্র উজানায় অবস্থিত।
এই দেশে ঘন সন্নিবেশিত নদীর সম্ভার আছে, তবে দানিউব নদী ছাড়া বাকিগুলি বেশ ছোট এবং জল প্রবাহ বেশ কম। এখানে বার্ষিক গড় বৃষ্টিপাত ৬৭০ মিমি; বৃষ্টিপাত নিচু অঞ্চলে কম এবং পাহাড়ে বেশি হয়। এখানকার শুষ্কতম অঞ্চলটি হল দানুবীয় সমভূমির উত্তর-পূর্ব অংশের ডব্রুঝা (৪৫০ মিমি), পশ্চিম বলকান পর্বতমালার অগস্তা নদীর উপরের উপত্যকায় সর্বাধিক বৃষ্টিপাত হয় (২২৯৩ মিমি)।
বুলগেরিয়ায় যথেষ্ট কৃষিযোগ্য জমি ও বনাঞ্চল রয়েছে। ২০০৬ সালের হিসাব অনুযায়ী, নিবিড়ভাবে মানব ব্যবহারের জন্য ভূমি ব্যবহার এবং ভূমি আবরণ ছিল ৫%, চারণভূমি সহ কৃষিক্ষেত্র ৫২%, বনাঞ্চল ৩১%, গুল্ম বনভূমি, তৃণভূমি ও উদ্ভিদহীন অঞ্চল ১১% এবং জল ১%।
উদ্ভিদভূগোল অনুসারে, বুলগেরিয়া, বোরিয়াল রাজত্বের মধ্যে অন্তঃবোরিয়াল অঞ্চলের ইলিরিয়া এবং ইউক্সিনিয়া প্রদেশের মধ্যে বিস্তৃত। দেশটি পালেয়ার্কটিক রাজ্যের ছয়টি স্থলজ ইকো অঞ্চলের মধ্যে পড়ে, সেগুলি হল: বলকান মিশ্র বনাঞ্চল (মুখ্য), রোডোপ মনটান মিশ্র বনাঞ্চল (পর্বতের মধ্যে মুখ্য), ইক্সাইন-কোলকিক পলিটিক্স বন, এজিয়ান এবং পশ্চিম তুরস্ক স্ক্লেরোফিলাস ও মিশ্র বনাঞ্চল, পূর্ব ইউরোপীয় বন প্রান্তর এবং পন্টিক – ক্যাস্পিয়াই প্রান্তর।
সীমানা এবং অঞ্চল
রোমানিয়ার সাথে উত্তর সীমান্তের দৈর্ঘ্য ৬০৯ কিমি। সীমান্তের বেশিরভাগ অংশ (৪৭০ কিমি) পশ্চিমের তিমক নদীর মুখে দানিয়ুব থেকে শুরু করে পূর্বে সিলিস্ত্রা শহর পর্যন্ত বিস্তৃত। সিলিস্ত্রা থেকে কৃষ্ণ সাগরের সিভরিবুরুন অন্তরীপ পর্যন্ত স্থল সীমানা হল ১৩৯ কিমি লম্বা। বুলগেরিয়ার দিকে দানিয়ুব অনেকটা খাড়া এবং অস্পষ্ট এবং রোমানিয়ান দিকে জলাভূমি সমন্বিত বিস্তৃত অঞ্চল, এর ওপরে দুটি সেতু আছে – ভিদিন ও কালাফাতের মধ্যে নিউ ইউরোপ সেতু, রুস ও জিউরগিউয়ের মধ্যে দানিয়ুব সেতু। দানিয়ুব নদীর তীরে ৪৮টি বুলগেরীয় এবং ৩২টি রোমানীয় দ্বীপ রয়েছে;  বৃহত্তম বেলিন দ্বীপটি (৪১ কিমি২), বুলগেরিয়ার অন্তর্ভুক্ত।  সিলিস্ট্রা, কারডাম এবং কৃষ্ণ সাগরের দুরানকুলাকে স্থল সীমানায় তিনটি পারাপার রয়েছে। রাশিয়া থেকে বুলগেরিয়ায় প্রাকৃতিক গ্যাস পরিবহনের একটি বৃহৎ গ্যাস পাইপলাইন এই সীমানা পার হয়ে গেছে।
পূর্ব সীমানাটি (৩8৮ কিমি) সামুদ্রিক এবং এটি উত্তরে সিভরিবুরুন অন্তরীপ থেকে দক্ষিণে রেজোভো নদীর মুখ পর্যন্ত বুলগেরিয়ার কৃষ্ণ সাগর উপকূলকে ঘিরে রয়েছে। বুলগেরিয়ার বেলাভূমিগুলি কৃষ্ণ সাগরের মোট উপকূলরেখার ১/১০ অংশ গঠন করেছে এবং এখানে দুটি গুরুত্বপূর্ণ উপসাগর আছে, ভার্ণার উপসাগর এবং বুরগাস উপসাগর। দেশের দুটি প্রধান বন্দর এই উপসাগরদুটিকে আশ্রয় করে গড়ে উঠেছে।
দক্ষিণ সীমানা ৭৫২ কিমি দীর্ঘ, এর মধ্যে ২৫৯ কিলোমিটার তুরস্কের সঙ্গে এবং ৪৯৩ কিলোমিটার গ্রিসের সঙ্গে রয়েছে। বুলগেরিয়া-তুরস্কের সীমানা পূর্বদিকের রেজোভো নদীর মুখ থেকে শুরু হয়ে স্ট্র্যান্ডঝা পর্বতমালা এবং ডারভেন্ট হাইটসের মধ্য দিয়ে গিয়ে, মাতোচিনা গ্রামে টুন্ডঝা নদী পার হয়ে কাপিতান অ্যান্ড্রিভো গ্রামের মারিতসা নদী পর্যন্ত গেছে। মালকো টার্নোভো, লেসোভো এবং কাপিতান অ্যান্ড্রিভোতে তিনটি সীমান্ত পারাপার রয়েছে। গ্রিসের সীমানা কাপিতান অ্যান্ড্রিভো থেকে রোডোপ পর্বতমালার বিভিন্ন উপত্যকাগুলির মধ্য দিয়ে গেছে, সাধারণভাবে বুলগেরিয়ার দিকে আরদা এবং বাচা নদীপথকে অনুসরণ করেছে, স্লেভিয়াঙ্কা পর্বতের মধ্য দিয়ে গিয়ে কুলাতা গ্রামে স্ট্রুমা নদীটি অতিক্রম করেছে এবং বেলাসিকা পাহাড়ের টুম্বা শিখর পর্যন্ত গেছে। এখানে ছয়টি সীমান্ত চৌকি রয়েছে, সেগুলি হল সোভিলেনগ্রাদ, ইভায়লোভগ্রাদ, মাকাজা, জ্লাটোগ্রাড, ইলিন্ডেন এবং কুলাটা।
পশ্চিম সীমানাটি ৫০৬ কিলোমিটার দীর্ঘ, এর মধ্যে ১৬৫ কিমি উত্তর মেসিডোনিয়ার সাথে রয়েছে এবং ৩৪১ কিলোমিটার সার্বিয়ার সাথে রয়েছে। উত্তর মেসিডোনিয়ার সীমানা দক্ষিণের টুম্বা শিখর থেকে ওগ্রাজডেন, মালেশেভো, ভ্লেহিনা এবং ওসগোভো হয়ে কিটকা পাহাড় পর্যন্ত গেছে। পেট্রিচ শহরের কাছাকাছি এবং লোগোদাজ এবং গ্যুশেভো গ্রামগুলিতে তিনটি সীমান্ত পারাপার রয়েছে। সার্বিয়ার সঙ্গে সীমানা কিটকা থেকে ক্রাইশ্তে পার্বত্য অঞ্চলের মধ্য দিয়ে গেছে, যার মধ্যে রুই পাহাড়ও আছে। এরপরে সেটি নিশাভা নদীর উপত্যকাকে অতিক্রম করে পশ্চিম বলকান পর্বতমালার মূল জলাশয় দিয়ে গিয়ে ১৫ কিমি পর্যন্ত তিমক নদীকে অনুসরণ করেছে দানিয়ুব নদীর সঙ্গমস্থল পর্যন্ত। ডলনো উয়নো, স্ট্রেজিমিরোভতসি, কালোটিনা, ব্র্যাশকা চুকা এবং ব্রাগোভো এ পাঁচটি সীমান্ত চৌকি রয়েছে।
বহিঃসংযোগ
বুলগেরিয়া
আজারবাইজান-রোমানিয়া সম্পর্ক
আজারবাইজান-রোমানিয়া সম্পর্ক, আজারবাইজান এবং রোমানিয়ার মধ্যে দ্বিপাক্ষিক বৈদেশিক সম্পর্ককে নির্দেশ করে। আজারবাইজানের রাজধানী বাকুতে রোমানিয়ার এবং রোমানিয়ার রাজধানী বুখারেস্ট-এ আজারবাইজানের দূতাবাস রয়েছে। ২০০৪ সালের অক্টোবর মাসে আজারবাইজানের রাষ্ট্রপতি রোমানিয়া সফরে যান এবং সে সময় দুই দেশের মধ্যে ৫০টির অধিক পৃথক চুক্তি সাক্ষরিত হয়।
ইতিহাস
সোভিয়েত ইউনিয়ন হতে বিচ্ছিন্ন হয়ে স্বাধীন আজারবাইজান রাষ্ট্র গঠিত হওয়ার পর, ১৯৯১ সালের ১১ ডিসেম্বর রোমানিয়া আজারবাইজানের স্বাধীনতাকে স্বীকৃতি দেয়। এর পর ১৯৯২ সালের ১৯ জুন দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। দুই দেশের মধ্যে বিভিন্ন খাতে পারস্পরিক সম্পর্ক থাকলেও, তাদের মূল লক্ষ্য হল বাণিজ্য এবং শক্তি উৎপাদন খাত। এছাড়াও উভয় দেশের বিভিন্ন পদক্ষেপের মাধ্যমে (যেমনঃ নিয়মিত আলোচনা, বাণিজ্য প্রতিনিধি নির্বাচন ইত্যাদি) দুই দেশের মধ্যে দ্বিপাক্ষিক বাণিজ্যিক সম্পর্ক আরও বৃদ্ধি পেয়েছে। তবে এই দুই দেশের মধ্যে বাণিজ্য ঘাটতি রয়েছে এবং রোমানিয়ার ক্ষেত্রে তা প্রায় ৫ গুন বেশি। আজারবাইজান থেকে প্রায় ১৬১ মিলিয়ন (১৬.১ কোটি) মার্কিন ডলার-এর বাণিজ্য পণ্য রপ্তানি হলেও, রোমানিয়া এর ক্ষেত্রে তা মাত্র ৩১.৮৩ মিলিয়ন (৩.১৮ কোটি) মার্কিন ডলার।
চুক্তি
২০০০ সালে, প্রতিরক্ষা সমন্বয়ের বিষয়ে আজারবাইজান ও রোমানিয়া চুক্তি সাক্ষর করে। ২০০৪ সালে এই দুই দেশ, একইরকমভাবে তথ্য আদান প্রদানের উপর আরেকটি চুক্তি সাক্ষর করে। ২০০৭ সালের ডিসেম্বর মাসে, রোমানিয়ার শক্তি কমিশনের একটি প্রতিনিধি দল আজারবাইজান সফর করে। সফরে আজারবাইজানের প্রতিনিধি দল এবং রোমানীয় প্রতিনিধি দল, গ্যাস পাইপলাইন নির্মাণের বিষয়ে আলোচনা করে এবং পাশাপাশি, ইউরোপে শক্তি নিরাপত্তা প্রতিষ্ঠার লক্ষ্যে, নিজেদের মধ্যে পারস্পরিক সমন্বয় বৃদ্ধির উপর জোর দেন।
রাষ্ট্রীয় সফর
২০০৪ সালে আজারবাইজানের তৎকালীন রাষ্ট্রপতি ইলহাম আলিয়েভ রোমানিয়ায় ২ দিনের রাষ্ট্রীয় সফরে যান। এই সফরে আজারবাইজান এর রাষ্ট্রপতি ও রোমানিয়ার প্রধানমন্ত্রীর মাঝে বিভিন্ন বিষয় নিয়ে আলোচনা হয়। এগুলোর মধ্যে সবচেয়ে গুরুত্বপূর্ণ ছিল জঙ্গিবাদ দমন-এর বিষয়ে দুই দেশের সমন্বয় করা। এছাড়াও আজারবাইজানের রাষ্ট্রপতির এ সফরে ১১ টি পৃথক চুক্তি সাক্ষরিত হয়। এই সফরেই আজারবাইজানের রাষ্ট্রপতি, আজারবাইজানের নবগঠিত দূতাবাস ভবনের উদ্ভোদন করেন।
পশ্চিমবঙ্গের সংরক্ষিত অঞ্চলসমূহের তালিকা
thumb|300px|[[জলদাপাড়া জাতীয় উদ্যান|জলদাপাড়া জাতীয় উদ্যানে এলিফ্যান্ট সাফারি]] thumb|300px|সুন্দরবন জাতীয় উদ্যান পশ্চিমবঙ্গের সংরক্ষিত অঞ্চল রাজ্যের মোট আয়তনের ৪ শতাংশ স্থান অধিকার করে আছে। পশ্চিমবঙ্গের বনাঞ্চল রাজ্যের মোট ভৌগোলিক আয়তনের মাত্র ১৪ শতাংশ; যা জাতীয় গড় ২৩ শতাংশের বেশ কম। সুন্দরবন বিশ্বের বৃহত্তম ম্যানগ্রোভ অরণ্য সুন্দরবনের একাংশ পশ্চিমবঙ্গের দক্ষিণভাগে অবস্থিত।
পশ্চিমবঙ্গে মোট ছয়টি জাতীয় উদ্যান ও পনেরোটি বন্যপ্রাণী অভয়ারণ্য রয়েছে।
বন্যপ্রাণী
পশ্চিমবঙ্গের সংরক্ষিত অঞ্চলগুলিতে প্রাপ্ত বন্যপ্রাণীদের মধ্যে উল্লেখযোগ্য: ভারতীয় গণ্ডার, ভারতীয় হাতি, হরিণ, চিতাবাঘ, গৌর,ও কুমির। এখানে প্রচুর পাখিও দেখা যায়। শীতকালে পরিযায়ী পাখিরা রাজ্যে ভিড় জমায়। সিঙ্গালীলা জাতীয় উদ্যানের মতো একটি উচ্চে অবস্থিত বনাঞ্চলে মায়া হরিণ, রেড পান্ডা, চিঙ্কারা, তাকিন, সেরো, বনরুই, মিনিভেট ও কালো মথুরা দেখা যায়। সুন্দরবনের বেঙ্গল টাইগার সহ গাঙ্গেয় নদী ডলফিন, নদী কচ্ছপ, স্বাদুজলের কুমির ও নোনা জলের কুমির পশ্চিমবঙ্গে প্রাপ্ত লুপ্তপ্রায় প্রজাতির জীবের অন্যতম। ম্যানগ্রোভ অরণ্য একটি স্বাভাবিক মৎস্য বিচরণ ক্ষেত্র, এখানে বঙ্গোপসাগরের সামুদ্রিক মাছেরাও বিচরণ করে।
উদ্ভিজ্জ
উদ্ভিজ্জভৌগোলিক দৃষ্টিকোণ থেকে দক্ষিণবঙ্গকে দুই ভাগে ভাগ করা যায়: গাঙ্গেয় সমভূমি ও সমুদ্রতটবর্তী ম্যানগ্রোভ বনাঞ্চল সুন্দরবন। গাঙ্গেয় সমভূমির পলল মৃত্তিকা ও যথেচ্ছ বৃষ্টিপাতের কারণে এই অঞ্চল যথেষ্ট উর্বর। রাজ্যের দক্ষিণ-পশ্চিমাঞ্চলের উদ্ভিজ্জপ্রকৃতি পার্শ্ববর্তী ঝাড়খণ্ড রাজ্যের ছোটোনাগপুর মালভূমির সমরূপ। প্রধান বাণিজ্যিক উদ্ভিদ হল শাল (Shorea robusta)। পূর্ব মেদিনীপুর জেলার উপকূলবর্তী অঞ্চলে উপকূলীয় উদ্ভিজ্জ লক্ষিত হয়। এখানকার প্রধান উদ্ভিদ ক্যাসুরিনা বা ঝাউগাছ। সুন্দরবনের সর্বাপেক্ষা মূল্যবান গাছ হল সুন্দরী (Heritiera fomes), এই গাছের নামানুসারেই উক্ত বনাঞ্চলের নামকরণ। উত্তরবঙ্গের উদ্ভিজ্জ প্রকৃতি ভূমির উচ্চতা ও বৃষ্টিপাতের উপর নির্ভরশীল। উদাহরণস্বরূপ, হিমালয়ের পাদদেশে ডুয়ার্স অঞ্চলে শাল ও অন্যান্য ক্রান্তীয় চিরহরিৎ বৃক্ষের ঘন বন দেখা যায়। ১০০০ মিটার ও তদুর্ধ উচ্চতায় উপক্রান্তীয় শ্রেণির বৃক্ষ লক্ষিত হয়। ১৫০০ মিটারেরও অধিক উচ্চতায় অবস্থিত দার্জিলিঙে ওক, কনিফার ও রডোডেনড্রন প্রভৃতি উদ্ভিদ দেখা যায়।
ফুলসুতি ইউনিয়ন
ফুলসুতি ইউনিয়ন বাংলদেশের ঢাকা বিভাগের ফরিদপুর জেলার নগরকান্দা উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
অ্যাডমিনিস্ট্রেশন অ্যান্ড সোসাইটি
অ্যাডমিনিস্ট্রেশন অ্যান্ড সোসাইটি হল একটি পিয়ার-পর্যালোচিত একাডেমিক জার্নাল যা জনপ্রশাসনের ক্ষেত্রকে কভার করে। জার্নালের প্রধান সম্পাদক হলেন ব্রায়ান জে কুক (ভার্জিনিয়া টেক)। এটি ১৯৬৯ সালে প্রতিষ্ঠিত হয়েছিল এবং বর্তমানে এসএজিই প্রকাশনা থেকে প্রকাশিত হচ্ছে।
বিমূর্তকরণ এবং সূচীকরণ
প্রশাসন এবং সমাজ বিমূর্ত এবং সামাজিক বিজ্ঞান উদ্ধৃতি সূচকে সূচিত করা হয়েছে। জার্নাল তথ্য অনুসারে, এর ২০১৭ ইমপ্যাক্ট ফ্যাক্টর (আইএফ) হল ১.৭৬১, এটিকে "জনপ্রশাসন" বিভাগে ৪৭টি জার্নালের মধ্যে ২৭ নম্বরে স্থান দেওয়া হয়েছে।
সুনিতা দনুয়ার
সুনিতা দনুয়ার (জন্ম ১৬ জুলাই, ১৯৭৭) হলেন একজন নেপালি মানবাধিকার কর্মী। তিনি সুনিতা ফাউন্ডেশন এবং নেপাল ভিত্তিক বেসরকারি সংস্থা শক্তি সমুহ-এর প্রতিষ্ঠাতা। সংস্থাটি ভারতের বিভিন্ন যৌনপল্লি থেকে উদ্ধারকৃত নারীদের দ্বারা গঠিত এবং এটি নারী পাচারের বিরুদ্ধে কাজ করে থাকে।
বিজাপুর লোকসভা কেন্দ্র
বিজাপুর লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৬৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৬২২,৬৩৫ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের সমগ্র বিজাপুর জেলায় অবস্থিত বিধানসভা কেন্দ্রগুলি নিয়ে গঠিত৷
ইতিহাস
চিকোড়ি লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৬৭ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (নাগতন) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ২৬ নং বিধানসভা কেন্দ্র৷ এটি বিজাপুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ২৭ নং বিধানসভা কেন্দ্র৷ এটি বিজাপুর জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্র৷ এটি বিজাপুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্র। এটি বিজাপুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৩০ নং বিধানসভা কেন্দ্র। এটি বিজাপুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৩১ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি বিজাপুর জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৩২ নং বিধানসভা কেন্দ্র। এটি একটি অসংরক্ষিত আসন। এটি বিজাপুর জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৩৩ নং বিধানসভা কেন্দ্র। এটি একটি অসংরক্ষিত আসন। এটি বিজাপুর জেলায় অবস্থিত৷
গোসাইকুন্ড
গোসাইকুন্ড নেপালের লাংটাং রাষ্ট্রীয় নিকুঞ্জে অবস্থিত একটি স্বাদুজলের হ্রদ। সমুদ্রপৃষ্ঠ থেকে ৪,৩৮০ মিটার উচ্চতায় নেপালের রসুয়া জেলায় এই হ্রদের অবস্থান। গোসাইকুন্ড হ্রদের আকার ১৩.৮ হেক্টর (৩৪ একর)। হ্রদটির আশপাশে অবস্থিত অন্যান্য জলাভূমি মিলিয়ে মোট আকার ১,০৩০ হেক্টর। ২০০৭ সালের সেপ্টেম্বরে এগুলো একত্রে রামসার স্থান হিসেবে ঘোষিত হয়। গোসাইকুন্ড হ্রদ থেকে ত্রিশুলী নদের আরম্ভ হয়েছে। শীতকালে অক্টোবর থেকে জুন পর্যন্ত এই নদ হিমায়িত অবস্থায় থাকে। এই অঞ্চলে প্রায় ১০৮ টি ছোটবড় হ্রদ আছে। এই এলাকার লাউরিবিনা পাস বিশেষ পর্যটন আকর্ষণ, এবং এটি ৪,৬১০ মিটার উচ্চতায় অবস্থিত।
ধর্মীয় গুরুত্ব
দীর্ঘকাল ধরে গোসাইকুন্ড হ্রদ হিন্দু ধর্মাবল্বীদের নিকট বিশেষ গুরুত্বপূর্ণ। হিন্দু পুরাতত্ত্ব অনুসারে গোসাইকুন্ড হ্রদে শিব ও পার্বতী বাস করেন। হিন্দু ধর্মগ্রন্থ ভাগবত ও বিষ্ণু পুরাণে এবং রামায়ণ ও মহাভারতে সমুদ্র মন্থনের উল্লেখ রয়েছে, যার সাথে গোসাইকুন্ডের উৎপত্তি সরাসরি জড়িত। এই হ্রদের জল পবিত্র বলে বিবেচনা করা হয়। গঙ্গাদশহারা এবং জনই পূর্ণিমা উৎসবের সময় ভারত ও নেপালের অগণিত হিন্দু ধর্মাবলম্বী গোসাইকুন্ড ভ্রমণে আসে। বিষ ভক্ষণের পরে শিব তার গলার ব্যাখ্যা নিরাময়ের জন্য পর্বতগাত্রে ত্রিশুল নিক্ষেপ করলে এই হ্রদের উৎপত্তি হয় বলে হিন্দু ধর্মে কথিত আছে।
পর্যটন ও ট্রেকিং
ধুঞ্চে-হেলাম্বু ট্রেকিং পথে গোসাইকুন্ড একটি বিশেষ জনপ্রিয় স্থান। গোসাইকুন্ড হয়ে লাঙটাঙ উপত্যকায় যাওয়া যায়। এই পথে পর্যটকদের পর্যাপ্ত রাত্রিযাপনের ব্যবস্থা আছে। লাঙটাঙ উপত্যকার ধুঞ্চে গ্রাম থেকে গোসাইকুন্ড যাওয়ার ট্রেক শুরু হয়। এছাড়া অনেক পর্যটক কাঠমান্ডু উপত্যকার সুন্দরিজল স্থান থেকেও যাত্রা শুরু করে। ধুঞ্চে থেকে আরম্ভ করলে প্রথম দিনে পর্যটকরা চন্দন বারি নামক স্থানের উদ্দেশ্যে যাত্রা করে। এ স্থানটি সমুদ্রপৃষ্ঠ থেকে ৩,২০০ মিটার উচ্চতায় অবস্থিত। এরপরে লাউরিবিনায়াক স্থানে যেতে হয়, যা ৩,৭০০ মিটার উচ্চতায় অবস্থিত। উচ্চতাজনিত অসুস্থতা এড়ানোড় জন্য পর্যটকরা এ পর্যায়ে দুই-একদিনের বিরতি নিয়ে গোসাইকুন্ডের উদ্দেশ্যে উপরের দিকে যাত্রা করে। লাউরিবিনায়াক থেকে লাঙটাঙ এবং গনেশ হিমবাহের সুন্দর দৃশ্য দেখা যায়। গোসাইকুন্ড থেকে সুন্দরিজল পর্যন্ত পৌছাতে প্রায় চারদিন সময় লাগে। এ পথে ৪,৬১০ মিটার উচ্চতার লাউরিবিনা লা পাস অতিক্রম করতে হয়। এরপরে ফেদি ও ঘোপ্তি হয়ে নিচে নামতে হয়। নিচে নামার পথে বিভিন্ন ছোট গ্রামের মধ্যে দিয়ে ফিরতে হয়।
জেইন ভিখা
জেইন ভিখা (જેઈન ભીખા) (জন্ম ৯ আগস্ট ১৯৭৪) হলেন একজন দক্ষিণ আফ্রিকান গায়ক ও গীতিকার যিনি ইসলামি নাশিদ সঙ্গীত পরিবেশন করেন। ইউসুফ ইসলাম এবং দাউদ হার্নসিসহ অন্যান্য মুসলিম সঙ্গীতশিল্পীদের সহযোগিতার সাথে যুক্ত হয়ে তিনি বিভিন্ন একক এ্যালবাম ও মিশ্র এ্যালবাম মুক্তি দিয়েছেন।
জেইন মাঝে মধ্যে ড্রামার এবং বিভিন্ন ব্যাকআপ ভোকালিস্টের সঙ্গে সঞ্চালনা করে থাকেন। এছাড়াও তিনি দক্ষিণ আফ্রিকার ডিজনি কার্টুন মুভি "দ্যা লায়ন কিং" এর গায়ক হিসেবে কাজ করেছেন।
বাবাই
বাবাই (Babai) ভারতের মধ্য প্রদেশ রাজ্যের হোশঙ্গাবাদ জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০০ মিটার (৯৮৪ ফুট)।
জনসংখ্যার উপাত্ত
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বাবাই এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
মিলেভা মেরিক
মিলেভা মেরিক (ডিসেম্বর ১৯, ১৮৭৫ - আগস্ট ৪, ১৯৪৮) ছিলেন পদার্থবিজ্ঞানী আলবার্ট আইনস্টাইনের প্রথম স্ত্রী (১৯০৩-১৯১৯) এবং তার তিন সন্তানের জননী। তিনি একাধারে আইনস্টাইনের সহকর্মী এবং সহধর্মিণী ছিলেন। ধারণা করা হয় তিনি আইনস্টাইনের প্রথম পর্যায়ের গবেষণা কাজ ও আবিষ্কারসমূহের ক্ষেত্রে অবদান রেখেছিলেন। কিন্তু তার অবদান কতখানি ছিল বা তার গুরুত্ব কতটুকু সে বিষয়ে নিশ্চিত কিছু জানা যায়নি।
রফিকুল আনোয়ার
রফিকুল আনোয়ার বাংলাদেশ আওয়ামীলীগের রাজনীতিবিদ এবং চট্টগ্রাম -৪ আসনের সংসদ সদস্য। তিনি ১৯৯৬ সালে সপ্তম জাতীয় সংসদ নির্বাচন ও ২০০১ সালে অষ্টম জাতীয় সংসদ নির্বাচনে চট্টগ্রাম বিভাগের মধ্যে ফটিকছড়ি আসন থেকে বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হন।
পেশা
আনোয়ার ১৯৯৬ ও ২০০১ সালে বাংলাদেশ আওয়ামী লীগের প্রার্থী হিসাবে চট্টগ্রাম -৪ থেকে সংসদ সদস্য নির্বাচিত হন। তিনি বাংলাদেশ আওয়ামী লীগের চট্টগ্রাম জেলা শাখার সহ-সভাপতি হিসাবে দায়িত্ব পালন করেছেন। তিনি চট্টগ্রাম আবাহনীর চেয়ারম্যানের দায়িত্ব পালন করেন।
মৃত্যু
আনোয়ার ২৫ অক্টোবর ২০১২ সালে ঢাকা স্কয়ার হাসপাতালে মারা যান
কালীগ্রাম ইউনিয়ন
কালিগ্রাম ইউনিয়ন বাংলাদেশের রাজশাহী বিভাগের নওগাঁ জেলার রাণীনগর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
সার্ভিসেস ফুটবল দল
সার্ভিসেস ফুটবল দল হল ভারতীয় সশস্ত্র বাহিনীর একটি ফুটবল বিভাগ, বিভিন্ন আঞ্চলিক প্রতিযোগিতায় তাদের প্রতিনিধিত্ব করে। এটি সার্ভিসেস ক্রীড়া নিয়ন্ত্রণ বোর্ড দ্বারা পরিচালিত হয়, এবং সন্তোষ ট্রফি-এ প্রতিদ্বন্দ্বিতা করে।
সন্তোষ ট্রফি
সার্ভিসেস দশবার সন্তোষ ট্রফি ফাইনালে উপস্থিত হয়েছে এবং ছয়বার জিতেছে।
দলটি তাদের প্রথম সন্তোষ ট্রফি জিতেছিল ১৯৬০-৬১ সালে বাংলাকে ফাইনালে ১–০ গোলে পরাজিত করে। তারপর থেকে, তারা আরও চারবার টুর্নামেন্ট জিতেছে – ২০১২, ২০১৩, ২০১৫ এবং ২০১৬। তাদের সর্বশেষ জয় এসেছে লুধিয়ানা-এ ২০১৮-১৯ সন্তোষ ট্রফি, যেখানে তারা পাঞ্জাবকে ফাইনালে ১–০ গোলে পরাজিত করেছিল।
সংসদ সদস্য (ভারত)
থাম্ব|লোকসভা এবং রাজ্যসভা পৃথিবীর অন্যতম বৃহৎ গণতান্ত্রিক দেশ হিসেবে ভারতের বেশ সুনাম রয়েছে। দেশটির সংসদীয় ব্যবস্থাপনা দ্বি-কক্ষবিশিষ্ট। সেগুলো হচ্ছে লোকসভা এবং রাজ্যসভা। সংসদে প্রতিনিধিত্বকারী সকল সদস্যই 'সংসদ সদস্য' হিসেবে পরিচিত।
সদস্যরা ভারতীয় প্রদেশ এবং কেন্দ্রশাসিত অঞ্চল থেকে লোকসভায় সদস্যরূপে নির্বাচিত হন। কিন্তু রাজ্যসভার সদস্যরা পরোক্ষভাবে প্রদেশের গঠনতন্ত্র অনুযায়ী সংসদ সদস্য হন। প্রত্যেক প্রদেশেই নির্দিষ্টসংখ্যক সংসদ সদস্যের পদ বরাদ্দ আছে। উত্তর প্রদেশে সবচেয়ে বেশীসংখ্যক সদস্য পদ রয়েছে।
কেন্দ্রীয় সরকার সংখ্যাগরিষ্ঠ দল বা জোটভূক্ত দলের সংমিশ্রণে গঠিত হয় যেখানে লোকসভায় সর্ববৃহৎ দল বৃহৎসংখ্যক আসন লাভ করতে সক্ষম হয়।
দ্য লবস্টার
দ্য লবস্টার (The Lobster) জর্জ ল্যান্থিমস কর্তৃক পরিচালিত, সহ-লিখিত, সহ-প্রযোজিত ২০১৫ সালের একটি অ্যাবসারবিস্ট, ডিস্টোপিয়ান ব্ল্যাক কমেডি চলচ্চিত্র। এখানে অদূর ভবিষ্যতের এক পৃথিবীকে দেখানো হয়, যেখানে সঙ্গীহীন একা বসবাস করা একধরনের অপরাধ। সদ্য বিচ্ছেদপ্রাপ্ত ডেভিড, চলচ্চিত্রের মূল চরিত্রকে, নতুন সঙ্গী পেতে একটি হোটেলে আনা হয়। ৪৫ দিনের মধ্যে কোন সঙ্গী খুঁজে না পেলে তাকে অন্য কোন প্রাণীতে পরিণত করা হবে। কি প্রাণী সে হতে চায়, হোটেল ম্যানেজারের এমন প্রশ্নের জবাবে ডেভিড জানায়, সে গলদা চিঙড়ী বা লবস্টার হতে চায়।
স্কুলগুলিকে স্বয়ংক্রিয় করুন
অটোমেটাস্কুল (এটিএস) একটি স্কুল ভিত্তিক প্রশাসনিক ব্যবস্থা যা ১৯৮৭ সাল থেকে নিউ ইয়র্ক সিটির সমস্ত পাবলিক স্কুলে ব্যবহৃত হচ্ছে। এটির অনেক ফাংশন রয়েছে, যার মধ্যে রয়েছে সমস্ত শিক্ষার্থীর জীবনীমূলক তথ্য রেকর্ড করা, ভর্তি, এবং স্থানান্তর এবং অন্যান্য স্কুলে রেকর্ডিং। অন্যান্য ছাত্র-নির্দিষ্ট তথ্য, যেমন পরীক্ষার স্কোর, গ্রেড স্তর, উপস্থিতি এবং টিকাকরণের রেকর্ড। এটি স্কুল প্রশাসকদের মোট শিক্ষার্থী এবং মানব সম্পদ তথ্য সরবরাহ করে।
এটিএস সিস্টেমে অ্যাক্সেস কঠোরভাবে স্কুল সিস্টেম কর্মীদের মধ্যে সীমাবদ্ধ; যাইহোক, বেশিরভাগ অ-ব্যক্তিগতভাবে শনাক্তযোগ্য তথ্য নিউ ইয়র্ক সিটি ডিপার্টমেন্ট অফ এডুকেশন ওয়েবসাইটে অনলাইনে উপলব্ধ।
অসীমতত্ত্ব
অসীম প্রাচীন ইউনানি দার্শনিক এনাক্সিমেন্ডারের (Anaximander : জন্ম- মৃত্যু-) একটি দার্শনিক প্রত্যয়। এ-অসীমকে ঘিরেই তার সমস্ত দার্শনিক চিন্তা।
এনাক্সিমেন্ডারের বলেন, সৃষ্টির আদি উপাদান পানি বা এ-জাতীয় কোনো দ্রব্য নয়, এটি এক অনন্ত, অবিনশ্বর, অতীন্দ্রিয় এক অসীম বস্তু। তিনি এটাকে ‘apeiron’ বলে উল্লেখ করেছেন। মহামতি দার্শনিক থেলিসের পানিদর্শনের সমালোচনা করে তিনি এ-মত প্রচার করেন।
এনাক্সিমেন্ডারের মতে, আদি উপাদান বা মূলতত্ত্ব অবশ্যই অসীম হবে। কারণ তা না হলে সৃষ্টি প্রক্রিয়ায় তা ক্রমশ নিঃশেষ হয়ে যাবে। এ-অসীম সত্তা বিশেষত্ব-বর্জিত। নিজে নির্বিশেষ ও সীমাহীন হলেও এর মধ্যে যাবতীয় বিশেষ ও সসীম দ্রব্যের মূল বিদ্যমান।
তার মতে, আদি দ্রব্য হিসেবে অসীমের কোনো উৎপত্তি নেই। এ অসৃষ্ট ও অবিনশ্বর। এর গতিও চিরন্তন। এই অন্তর্নিহিত গতির ফলেই এ থেকে বিশেষ দ্রব্যসমূহ স্বতন্ত্র রূপ লাভ করে। শৈত্য ও উষ্ণ, শুষ্ক ও সিক্ত প্রভৃতি বিপরীতধর্মী পদার্থ প্রতিনিয়ত অসীম থেকে পৃথক হচ্ছে এবং অসীমেই ফিরে যাচ্ছে। এরা সময়ের ক্রমানুসারে একে অন্যের সন্তোষবিধান ও ক্ষতিপূরণ করে থাকে।
এনাক্সিম্যান্দারের এ-দর্শনমত অন্যান্য দার্শনিক কর্তৃক সমালোচিত হয়েছে।
পুটিবিলা ইউনিয়ন
পুটিবিলা বাংলাদেশের চট্টগ্রাম জেলার অন্তর্গত লোহাগাড়া উপজেলার আয়তনের দিক দিয়ে দ্বিতীয় বৃহত্তম ইউনিয়ন।
আয়তন
পুটিবিলা ইউনিয়নের আয়তন ১০,৯২০ একর (৪৪.১৯ বর্গ কিলোমিটার)।
ইতিহাস
চট্টগ্রামের লোহাগাড়ার পুটিবিলা উচ্চ বিদ্যালয় ছিল ১ নম্বর সেক্টরের অন্তর্গত মুক্তিযোদ্ধাদের পূর্বাঞ্চলীয় ঘাঁটি। ১৯৭১ সালের সেপ্টেম্বর মাসে গ্রুপ কমান্ডার ক্যাপ্টেন একেএম সামশুল ইসলামের নেতৃত্বে একদল চৌকস মুক্তিযোদ্ধা পুটিবিলা উচ্চ বিদ্যালয়ে ঘাঁটি স্থাপন করেন। এই ঘাঁটি হতেই চট্টগ্রামের চন্দনাইশ (দোহাজারী) থেকে কক্সবাজারের টেকনাফ পর্যন্ত যুদ্ধ পরিচালনা করেন মুক্তিযোদ্ধারা। একই সাথে প্রশিক্ষণ ক্যাম্প এবং কন্ট্রোল পয়েন্ট হিসেবে এই ঘাঁটি মুক্তিযুদ্ধে গুরুত্বপূর্ণ ভূমিকা পালন করে। ১৯৭১ সালের ১৫ ডিসেম্বর এ এলাকা পাকিস্তানি হানাদারদের কবল থেকে মুক্ত হয়।
প্রশাসনিক কাঠামো
পুটিবিলা ইউনিয়ন লোহাগাড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী পুটিবিলা ইউনিয়নের সাক্ষরতার হার ৪৩.৭%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয়, ১১টি প্রাথমিক বিদ্যালয়, ৫টি এবতেদায়ী মাদ্রাসা ও ৭টি কিন্ডারগার্টেন রয়েছে।
যোগাযোগ ব্যবস্থা
পুটিবিলা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। লোহাগাড়া উপজেলার আমিরাবাদ নেমে এম.চর.হাট রোড়ের গাড়ি করে ১০-১৫ মিনিটের মধ্যেই পুটিবিলায় আসা যায় । সব ধরনের যানবাহনে যোগাযোগ করা যায়।
ধর্মীয় উপাসনালয়
পুটিবিলা ইউনিয়নে ৩১টি মসজিদ, ৩ টি মন্দির রয়েছে। একটি বৌদ্ধমন্দির ও রয়েছে । কিছু উল্লেখযোগ্য ধর্মীয় স্থান :
৩) হাফেজ পাড়া মসজিদ - ই- নূর
৪) তাঁতী পাড়া জামে মসজিদ
৫) গৌড়স্থান জামে মসজিদ
৬) গৌড়স্থান সিকদার পাড়া জামে মসজিদ
৭) বায়তুশ শরফ জামে মসজিদ
৮) নোশিরওয়ান জামে মসজিদ ( সাতঘরিয়া পাড়া, নালারকুল )
নলখেদা
জনসংখ্যার উপাত্ত
ভারতের ২০০১ সালের আদমশুমারি অনুসারে নলখেদা শহরের জনসংখ্যা হল ১৪,২০১ জন। এর মধ্যে পুরুষ ৫২% এবং নারী ৪৮%।
পুটিবিলা ইউনিয়ন
ধর্মীয় উপাসনালয়
৯) আদর্শ পাড়া জামে মসজিদ
নলখেদা
জনসংখ্যার উপাত্ত
এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে নলখেদা এর সাক্ষরতার হার কম।
পুটিবিলা ইউনিয়ন
ধর্মীয় উপাসনালয়
১০) শ্রী শ্রী দক্ষিণেশ্বরী কালী মন্দির (নাথ পাড়া)
নলখেদা
জনসংখ্যার উপাত্ত
এই শহরের জনসংখ্যার ১৭% হল ৬ বছর বা তার কম বয়সী।
পুটিবিলা ইউনিয়ন
ধর্মীয় উপাসনালয়
১১) শ্রী শ্রী হরি মন্দির (নাথ পাড়া)
খাল ও নদী
পুটিবিলা ইউনিয়নের উপর দিয়ে বয়ে চলেছে ডলু নদী। এছাড়া রয়েছে সুখছড়ি খাল, সড়াইয়া খাল, কালাইয়্যা খাল, সোনাছড়ি খাল, কংস নালা খাল।
হাট-বাজার
পুটিবিলা ইউনিয়নের প্রধান প্রধান হাট/বাজারগুলো হল এম চর হাট এবং নয়া বাজার। এছাড়া তাঁতী পাড়া, হাজী রাস্তা, লাকড়ি পাড়া ও ছোট বাজার ।
ভ্যাকুয়াম ক্লিনার
ভ্যাকিউম ক্লিনার এক ধরনের পরিষ্কারক যা সাধারণত ঘরবাড়ি পরিষ্কারের কাজে ব্যবহৃত হয়। এটি শুধু ভ্যাকিউম নামেও পরিচিত। এটি এক ধরনের ইলেকট্রিক ডিভাইস যেটা বাতাসের সাকশন ব্যবহার করে ধুলোবালি অভ্যন্তরে প্রবেশ করিয়ে পরিষ্কার করে থাকে। এই ধুলোবালি সংগ্রহ করা হয় প্রথমত একটি ব্যাগে সংরক্ষণের মাধ্যমে, অথবা দ্বিতীয়তঃ বাতাসের সাকশন ব্যবহার করে ভ্যাকুয়াম ক্লিনারের ভেতরে একটি নির্দিষ্ট স্থানে সংরক্ষণের মাধ্যমে।
বর্তমানে ইন্ডাস্ট্রিয়াল ভ্যাকিউম ক্লিনারও বাজারে পাওয়া যায়। অর্থাৎ বর্তমানে ভ্যাকিউম ক্লিনার সাধারণ ঘরবাড়ি পরিষ্কারের কাজে ব্যবহৃত হওয়ার পাশাপাশি বিভিন্ন ইন্ডাস্ট্রি পরিষ্কারক হিসেবেও ব্যবহৃত হচ্ছে। ভ্যাকিউম ক্লিনার বিভিন্ন আকৃতির ও বিভিন্ন মডেলের হয়ে থাকে। ব্যাটারি চালিত ক্ষুদ্রাকৃতির ক্লিনার যেমন সহজলভ্য তেমনি বড় আকৃতির ভ্যাকিউম ক্লিনারও বাজারে পাওয়া যায়। ক্ষুদ্রাকৃতির ভ্যাকিউম ক্লিনার কে সাধারনত হ্যান্ড হেল্ড ভ্যাকিউম ক্লিনার বলা হয়ে থাকে। এছাড়াও আপরাইট ও ক্যানিস্টার - এই দুই ধরনের ভ্যাকুয়াম ক্লীনারও বহুল ভাবে ব্যবহৃত হয়ে থাকে।
আপরাইট ভ্যাকুয়াম ক্লীনার
এ ধরনের ভ্যাকুয়াম ক্লীনার সমুহ দন্ডায়মান। ময়লা সংরক্ষণের জন্য সাধারণত একটি ডাস্ট কাপ এদের অভ্যন্তরেই দেয়া থাকে। এধরনের ভ্যাকুয়াম ক্লীনার গুলো ব্যবহারের সুবিধার জন্য জনপ্রিয়। কিন্তু যে সকল আসবাব এর নিচে কম জায়গা থাকে, সে সব জায়গায় এ ধরনের ভ্যাকুয়াম ক্লীনার ব্যবহার করা অসুবিধাজনক।
ক্যানিস্টার ভ্যাকুয়াম ক্লীনার
এই ভ্যাকুয়াম ক্লীনার সমুহের প্রধান ইউনিট সাকশন প্রক্রিয়া সম্পাদন করে। এই প্রধান ইউনিট থেকে একটি হোস বা চ্যানেল বের হয় যেটা দিয়ে বাতাস প্রবাহিত হয়ে শূন্যস্থান তৈরি হয়। এই হোস বা চ্যানেলের শেষ প্রান্তে ভ্যাকুয়াম হেড সংযুক্ত থাকে। ভ্যাকুয়াম হেড ময়লা ধুলাবালি শুষে নিয়ে চ্যানেলের মাধ্যমে প্রধান ইউনিটে অবস্থিত ডাস্ট কাপে সংরক্ষণ করে।
হ্যান্ডহেল্ড ভ্যাকুয়াম ক্লীনার
এগুলো ছোট আকৃতির ভ্যাকুয়াম ক্লীনার। ওজনে কম হবার জন্য এগুলো অল্প জায়গা পরিষ্কার করবার জন্য সুবিধা জনক। কিন্তু বড় জায়গা পরিষ্কার করবার জন্য এগুলা অসুবিধা জনক।
উপর্যুক্ত আলোচনায় এটি স্পষ্ট যে তিন ধরনের ভ্যাকুয়াম ক্লীনারের নিজস্ব উপকারিতা ও অপকারিতা আছে। এই সমস্যার সমাধানকল্পে বিভিন্ন ভ্যাকুয়াম ক্লীনার প্রস্তুতকারক বিভিন্ন সময়ে বিভিন্ন মডেলের ভ্যাকুয়াম ক্লিনার বাজারে ছেড়েছে। এদের মধ্যে শার্ক কম্পানির ভ্যাকুয়াম ক্লীনার অন্যতম যা ব্যবহারকারিদের আকৃষ্ট করেছে। শার্ক লিফট-এওয়ে সিরিজের ভ্যাকুয়াম ক্লিনার গুলির এর মাঝে NV752 মডেলটি ব্যবহারকারীদের ভেতর জনপ্রিয়তা পেয়েছে.